સ્કૂલમાં પ્રાર્થનાસભા દરમિયાન ફટાકડાના બોમ્બ ફેંકાતા સમગ્ર દહેગામમાં ભયનું વાતાવરણ ફેલાયું હતું. શરૂઆતમાં સ્કૂલના સંચાલકોએ આ મામલે પોલીસ ફરિયાદ નોંધાવી શકમંદોને ઝડપી લેવા અને કડક કાર્યવાહી હાથ ધરવા માગણી કરી હતી. જો કે પોલીસે ગણતરીના કલાકોમાં શકમંદોને ઝડપી લીધા બાદ દહેગામના અગ્રણીઓ દોડતા થયા હતા અને તેમણે પોલીસને તથા સ્કૂલ સંચાલકોને ગુનો દાખલ ન કરવા સમજાવ્યા હતા. અગ્રણીઓના દબાણ હેઠળ સ્કૂલના સંચાલકો ઝૂકી ગયા હતા. જો કે પોલીસ નમતું જોખવા તૈયાર ન હતી. આખરે સ્કૂલના પ્રિન્સિપાલે લેખિતમાં પોલીસને અરજી આપી હતી અને ફરિયાદ નોંધાવવી નથી તેમ જણાવ્યુ હતું.